### Beslutning

Godkendt.

### Sagsfremstilling

## Resume og sagens baggrund

Vestsjællands Brandvæsen I/S ejes af Holbæk, Kalundborg og [adresse] kommuner i fællesskab. Hvor vedtægten regulerer den juridiske ramme omkring virksomheden, er ejeraftalen ejerkommunernes indbyrdes aftale om hvordan de ønsker at virksomheden prioriterer sine ressourcer samt retningen for virksomhedens udvikling. Dermed bliver ejeraftalen også rammesættende for Beredskabskommissionens arbejde.

Det fremgår af gældende ejerstrategi, at det er Beredskabskommissionen der fremsender forslag til ejerstrategi til godkendelse i ejerkommunernes kommunalbestyrelser og byråd.

På den baggrund fremsender den fælleskommunale Beredskabskommission for Holbæk, Kalundborg og [adresse] kommuner forslag til ejerstrategi for indeværende valgperiode.

## Indstillinger

Beredskabskommissionen indstiller, at kommunalbestyrelsen godkender udkastet til ejerstrategi.

## Behandling

Økonomiudvalg og kommunalbestyrelse.

## Sagsfremstilling

Forslaget til ny ejerstrategi adskiller sig i al væsentlighed fra gældende ejerstrategi ved at være gældende for en virksomhed i god, sund økonomisk og aktivitetsmæssig gænge, hvor gældende strategi blev udarbejdet forud forud dannelsen af selskabet pr. 1. januar 2016, samt at ejerkredsen er reduceret fra 6 til 3 kommuner.

De overordnede indsatser i forslaget til revideret ejerstrategi er:

* Tilpasning til den nye sikkerhedssituation i [adresse]
* Fortsat tilpasning til de udfordringer, klimaforandringerne bringer – herunder inddragelse af frivilligenhederne
* Fortsat udvikling af samarbejdet mellem Vestsjællands Brandvæsen og ejerkommunerne – herunder at Vestsjællands Brandvæsen tiltænkes en mere initiativtagende rolle i udviklingen af samarbejdet ejerkommunerne imellem på beredskabsområdet i bred forstand.

I forhold til ejeraftaler med andre fælleskommunale selskaber m.v. er denne ejeraftale lidt mere vidtgående fordi den også indeholder emner og temaer, som ved etableringen af selskabet blev aftalt ejerkommunerne imellem, men ikke egnede sig til at blive indarbejdet i vedtægten.

Beredskabskommissionen besluttede i forbindelse med behandlingen af sagen den 24. februar 2023, at det skulle fremgå af ejeraftalen, at Vestsjællands Brandvæsen repræsenterer Holbæk, Kalundborg og [adresse] kommuner i krisestabsarbejdet, herunder i den lokale beredskabsstab (LBS). Dette er indarbejdet i forslagets pkt. 3.

## Økonomiske konsekvenser

Ejerstrategien forudsættes implementeret indenfor godkendte budgetmæssige rammer. Der er således ingen økonomiske konsekvenser i sagen.

### Sagens forløb

22-03-2023 Økonomiudvalget
Anbefales.